Document ID: 32011R0162
Publication Date: 2011-02-21

Title and Content:
UREDBA KOMISIJE (EU) št. 162/2011
z dne 21. februarja 2011
o določitvi intervencijskih centrov za riž
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 41 v povezavi s členom 4 Uredbe,
ob upoštevanju naslednjega:
(1)
Priloga B k Uredbi Komisije (ES) št. 1173/2009 (2) določa intervencijske centre za riž iz člena 2 Uredbe Komisije (ES) št. 670/2009 (3). Priloga A k navedeni uredbi, ki določa intervencijske centre za trdo pšenico, je bila črtana z Uredbo Komisije (EU) št. 1125/2010 z dne 3. decembra 2010 o določitvi intervencijskih centrov za žita in spremembi Uredbe (ES) št. 1173/2009 (4).
(2)
Uredba Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (5) določa pogoje za imenovanje in odobritev intervencijskih centrov za riž in njihovih zmogljivosti skladiščenja od leta 2010/2011.
(3)
Uredba (EU) št. 1272/2009 od 1. septembra 2010 razveljavlja Uredbo (ES) št. 670/2009 glede riža.
(4)
Od 1. septembra 2010 morajo intervencijski centri za riž, imenovani na podlagi člena 41 Uredbe (ES) št. 1234/2007, izpolnjevati pogoje iz členov 2 in 3 Uredbe (EU) št. 1272/2009. Uredbo (ES) št. 1173/2009 je zato treba razveljaviti.
(5)
V skladu s členom 55(1) Uredbe (EU) št. 1272/2009 so države članice za dejansko imenovanje intervencijskih centrov za riž službam Komisije poslale seznam centrov in seznam skladiščnih prostorov, ki pripadajo tem centrom, ki so jih odobrile, ker izpolnjujejo minimalne pogoje iz predpisov Unije. Nekatere države članice niso sporočile imen intervencijskih centrov za riž zaradi nizke ravni svoje proizvodnje riža ali ker so ugotovile, da nimajo območij s presežno proizvodnjo riža in da že dolgo niso uporabile intervencije.
(6)
Za zagotovitev dobrega delovanja sistema javne intervencije mora Komisija določiti intervencijske centre glede na njihov geografski položaj in objaviti seznam skladiščnih prostorov, ki pripadajo tem intervencijskim centrom, ter vse potrebne informacije za gospodarske subjekte, ki jih javna intervencija zadeva.
(7)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Intervencijski centri za riž iz člena 2 Uredbe (EU) št. 1272/2009 so določeni v Prilogi k tej uredbi.
Naslovi skladiščnih prostorov, ki pripadajo posameznim intervencijskim centrom, in podrobne informacije, ki se nanašajo na te prostore in intervencijske centre, se objavijo na spletu (6).
Člen 2
Uredba (ES) št. 1173/2009 se razveljavi.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. februarja 2011

Classification:
Level 1 Topics: 100147
100157
100161
Level 2 Topics: 100191
100253
100282
Level 3 Topics: 5360
5283
2449
All Topics: 3170
3732
5283